b'\n_START_ARTICLE_\n\xc4\x8crni panter (simbol)\n_START_PARAGRAPH_\n\xc4\x8c\xc5\x95ni p\xc3\xa1nter ali karantanski panter je heraldi\xc4\x8dni simbol, prvi\xc4\x8d izpri\xc4\x8dan v 12. stoletju na grbu oziroma pe\xc4\x8datu \xc5\xa1tajerske mejnogrofovske in nato vojvodske rodbine Otokarjev in je tako postal znak vojvodine in de\xc5\xbeele \xc5\xa0tajerske, kar je \xc5\xa1e danes. Zgodovinar Peter \xc5\xa0tih zanika, da bi bila povezava s staroslovansko kne\xc5\xbeevino Karantanijo izpri\xc4\x8dana v virih. Po mnenju zgodovinarja Andreja Pleterskega izhaja iz grba fevdalne dru\xc5\xbeine Spanheimov, s Karantanijo pa ga je napa\xc4\x8dno prvi povezal ekonomist Jo\xc5\xbeko \xc5\xa0avli, zagovornik venetske teorije.'